Grynder og leder Trine Åldstvedt har stor tro på å følge lykkenøklene for å oppnå økt gledesfølelse i hverdagen.Jo mer vant du blir til å inkludere disse lykkenøklene i hverdagen din, jo sterkere vil de feste seg i vanene, reaksjonene og minnene dine og gi deg mer lykke, sier hun.
GIVING: Gjør noe for andre. Uansett hva det er, stiger faktisk lykkenivået ditt betraktelig. – Husk at å gi betyr ikke nødvendigvis penger eller gaver! Tid, kjærlighet, smil, oppmerksomhet, hjelp over gaten, et sete på bussen – hva enn du gir, gi det fra hjertet, så vil du føle effekten, sier Åldstedt.
RELATING: Ta kontakt med folk. Forholdet til våre medmennesker, nære og kjære er det som gjør oss lykkeligst av alt. De som bygger sterke bånd til menneskene rundt seg, er de gladeste blant oss.
– Når du våger å dele av deg selv, åpner du for en dypere kontakt med menneskene rundt deg. Slik våger de andre også å dele, og forholdet dere imellom styrkes. Slik føler begge parter en sterkere lykke, fordi dere føler tilhørighet, sier Åldstedt.
APPRECIATING: Legg merke til skjønnheten rundt deg. Moteordet mindfulness har mer for seg enn du kanskje tror. Det å være mindful betyr å være oppmerksom, å virkelig kjenne etter at du lever, mens du faktisk gjør det. – Har du forsøkt å være fullt og helt til stede i en enkel hverdagsaktivitet, som å drikke en kopp urtete, spise et søtt og deilig eple, gå barbeint i gresset eller stryke kjæresten din på armen? Når du er bevisst på det du gjør med alle sanser, øker følelsen av tilstedeværelse og lykke momentant, sier Åldstedt. Testspørsmål: Når stopper du opp og legger merke til hva som skjer?
TRYING OUT: Lær nye ting. Når vi lærer noe, holder vi oss åpne og mottagelige for nye ideer, tanker og følelser. – Vi blir ikke stående fast i gamle mønstre, men utvikler oss videre mot et større potensial. Slik vil det å lære noe, gjøre at vi føler en sterkere lykke i hverdagen. Enten det er å lage en ny matrett, tegne et ansikt, danse zumba, kommunisere bedre med partneren eller løse en avansert ligning, sier Åldstedt. Testspørsmål: Hva var det siste nye du lærte deg, og hva skal bli det neste?